Հայերի առաջատարի դուրս գալը մրցակցի սրտով էր, քանի որ նրան փոխարինած Մարկոսը առջեւի եզրում ոչ մի բանով աչքի չընկավ: Կամաց-կամաց զգացվեց Մանուչարյանի հոգնածությունը, որն ավելի ծանր էր գործում աջ եզրում, ինչի արդյունքում փոխարինվեց 84-րդ րոպեին: Նկատելի է, որ Մանուչարյանը 90 րոպե ակտիվ գործել դեռ չի կարողանում: Շալանդի ասելով՝ թիմը ֆիզպատրաստության խնդիր չի ունեցել: Սակայն նկատելի էր, որ Հենրիխի փոխարինումից հետո համագործակցությունը առջեւում կտրուկ անկում ապրեց: Մարկոսը որքան էլ խաղային պրակտիկա ունենա ղազախական «Ակտոբեում», իր դիսպետչերական հատկություններով չի կարող համեմատվել Մխիթարյանի հետ, առավել եւս, որ վերջին շրջանում շատ քիչ է խաղում հավաքականում: Հենոն կարողանում էր իր հետեւից առաջ տանել աջ ու ձախ թեւերը, իսկ նրանից հետո մի տեսակ ընկճվածություն նկատվեց նաեւ Գեւորգի խաղում, որը շատ լավ է հասկանում Մխիթարյանին: